50. Hannus /Matsi Hannus, Matzi Hannus, Maze Hannus/, sündis umbes 1661. Tallinna kindralkuberneri 1716. a. inkvisitsioonikomisjoni protokolli põhjal oli taluperemees Väike-Tammiku külas Tammiku mõisapiirkonnas. Oli vähemalt kaks korda abielus - tema koos elasid 40-aastane naine Ann, 22-aastane poeg Hans ning selle 20-aastane naine Ann, Hannuse 10-aastane (tõenäoliselt siiski pisut vanem) poeg Jaagup, kasupojad (arvatavasti naise Anni lapsed) 4-aastane Jaan ja 2-aastane Madis. Jaan ja Madis olid pärit Uniküla mõisapiirkonnast Väike-Maarja kihelkonnast. Hannusel oli üks hobune, üks härg ja üks lehm ning talu suuruseks oli 1/8 adramaad. Hannus suri kõrges vanuses (arvatavasti umbes 90-aastaselt) enne 02.04.1755 Väike-Tammiku külas ja maeti 02.04.1755. Naine Ann suri enne 02.11.1757 Väike-Tammiku külas ja maeti 02.11.1757.